বেবোর জন্মদিন

মঙ্গলবারই ৪১ – এ পা দিলেন করিনা কাপুর খান। জন্মদিনটা দুই পুত্র আর সইফের সঙ্গে মলদ্বীপে কাটাচ্ছেন বেবো। করিনা মুম্বই থেকে দূরে থাকলেও আদরের বেবোকে সোশ্যাল সাইটে জন্মদিনের শুভেচ্ছা জানাতে ভোলেননি তাঁর সহকর্মীরা। সকাল সকালই ইনস্টা পোস্টে বেবোকে হ্যাপি বার্থ ডে উইশ করেছেন তাঁর কাছের বন্ধু করণ জোহর।

ইন্ডাস্ট্রিতে বেবো- করণের বন্ধুতার খবর নতুন নয়। বলিউডের অন্দরের যাবতীয় পিএনপিসি-র তাঁরাই নাকি অন্যতম মুখ। স্টাইল সেন্স  হোক বা কেরিয়ারের খবর সবটাই ঠোঁটস্থ থাকে করণ- বেবোর। এহেন বন্ধুকে জন্মদিনের উইশ জানিয়ে করণ শেয়ার করেছেন দুজনের পুরনো এক গর্জিয়াস ছবি। মজাদার ক্যাপশনে বার্থ ডে গার্লকে ভালবাসা জানিয়েছেন কেজো।

আরও পড়ুন : এই পারিশ্রমিক কোন দাবি নয়, নারীর প্রতি শ্রদ্ধাশীল হতে শেখায়

রিয়েল লাইফে খুব একটা বন্ধুত্ব না থাকলেও করিনাকে জন্মদিনের শুভেচ্ছা জানিয়েছেন বলিউডের কন্ট্রোভার্সি কুইন কঙ্গনা রানাওয়াত। মোস্ট গর্জিয়াস বেবোর কোলাজ ছবি শেয়ার করে তাঁকে শুভেচ্ছা জানিয়েছেন কঙ্গনা। করিনার জন্মদিনে কুইন কঙ্গনার শুভেচ্ছা যে অন্য রকম কেমিস্ট্রির ইঙ্গিত দিচ্ছেন তা বলাই বাহুল্য। এমনিতে বলিউডি রামায়ণ-এ বেশি পারিশ্রমিক  চাওয়ায় বাদ পড়েছেন করিনা। বদলে সীতার চরিত্রে কঙ্গনাকে নেওয়ার ব্যাপারে একরকম মনস্থির করে ফেলেছে টিম রামায়ণ। এমন একটা সময়ে বেবোর জন্মদিনে কঙ্গনার উইশ রীতিমতো নজরে পড়েছে নেটিজেনের।

বেবোরে জন্মদিনের শুভেচ্ছা জানিয়ে থ্রোব্যাক ছবি শেয়ার করেছেন তাঁর আর এক বন্ধু মাসাবা গুপ্তা।